**BIUDŽETO PASKIRSTYMO TAISYKLĖS AKREDITUOTOMS ORGANIZACIJOMS
PAGAL „ERASMUS+“ 1 PAGRINDINĮ VEIKSMĄ**

|  |  |
| --- | --- |
| Nacionalinė agentūra | Švietimo mainų paramos fondas, LT01 |
| Sritis | Profesinis mokymas |
| Kvietimo metai | 2021 |

Šiame dokumente apibrėžiamos išsamios biudžeto paskirstymo akredituotoms organizacijoms (toliau – pareiškėjams) taisyklės pagal „Erasmus+“ programos vadove nustatytą sistemą:

|  |
| --- |
| Pareiškėjo „Erasmus“ plano kokybė buvo įvertinta akreditacijos paraiškos teikimo etape, todėl biudžeto paskirstymo metu kokybinis vertinimas nevykdomas. Bet kuri tinkama paraiška dotacijai gauti bus finansuojama.Paskirta dotacijos suma priklausys nuo kelių elementų:* viso biudžeto, kurį galima skirti akredituotiems pareiškėjams,
* prašomų veiklų,
* bazinės ir didžiausios galimos dotacijos,
* šių paskirstymo kriterijų: lėšų administravimo kokybė, kokybiškas veiklos įgyvendinimas, prioritetinės veiklos ir geografinis kriterijus (jei taiko Nacionalinė agentūra).

Nacionalinė agentūra iki kvietimo termino pabaigos paskelbs išsamias taisykles dėl bazinės ir didžiausios galimos dotacijos, paskirstymo kriterijų įvertinimo, kiekvieno kriterijaus svorio koeficientų taikymo, paskirstymo metodo ir akredituotiems projektams skirto biudžeto. |

# Turimas biudžetas

|  |  |
| --- | --- |
| Bendras biudžetas, kurį galima skirti akredituotiems pareiškėjams**[[1]](#footnote-2)**: | Mažiausiai 2.836.100,00 EUR |

Turimas biudžetas bus proporcingai paskirstytas tarp taikomų paskirstymo kriterijų taip[[2]](#footnote-3):

|  |  |
| --- | --- |
| Bazinė dotacija ir lėšų administravimo kokybė | Mažiausiai 1.134.440,00 EUR |
| Kokybiškas veiklos įgyvendinimas ir prioritetinės veiklos | Mažiausiai 1.701.660,00 EUR |

Be to, ši suma bus rezervuota biudžeto kategorijoms, remiantis realių išlaidų kompensavimu:

|  |  |
| --- | --- |
| Parama dalyvių įtraukčiai ir išimtinės išlaidos | 315.122,00 EUR |

Prireikus, Nacionalinė agentūra gali padidinti rezervuotą sumą. Jei dalis rezervuotų lėšų lieka nepanaudota, Nacionalinė agentūra gali jas paskirstyti antrojo paskirstymo metu.

# Biudžeto, reikalingo įgyvendinti prašomas veiklas, įvertinimas

Nacionalinė agentūra apskaičiuos biudžetą, reikalingą kiekvieno pareiškėjo prašomoms veikloms įgyvendinti. Reikalingas biudžetas bus įvertinamas remiantis fiksuotomis normomis, apibrėžtomis programos vadove, ir turimais istoriniais duomenimis apie panašioms veikloms panaudotas dotacijas.

Parama dalyvių įtraukčiai ir išimtinės išlaidos nebus vertinamos taikant fiksuotas normas, nes jų suma priklausys nuo konkretaus atvejo. Prašymai dėl šių išlaidų rūšių bus vertinami pagal paraiškoje pateiktą aprašymą, pagrindimą ir prašomą sumą. Be to, per pirmuosius 12 projekto įgyvendinimo mėnesių paramos gavėjai galės pateikti Nacionalinei agentūrai papildomų raštiškų prašymų dėl tokios rūšies išlaidų. Tokiu atveju gali būti taikoma visos papildomų lėšų, kurių galima paprašyti, sumos riba, kaip apibrėžta atitinkamoje dotacijos sutartyje.

Visais atvejais paskirta dotacija negali būti didesnė už prašomą biudžetą, reikalingą visoms pareiškėjo prašomoms veikloms įgyvendinti.

## Didžiausia dotacija

2021 m. biudžeto paskirstymui didžiausios galimos dotacijos ribos nebus taikomos.

## Konkurencinis paskirstymas

Jei viso biudžeto, skiriamo akredituotiems pareiškėjams, nepakanka, kad kiekvienam pareiškėjui būtų suteiktas biudžetas, reikalingas jų prašomoms veikloms įgyvendinti (atsižvelgiant į didžiausios galimos dotacijos taisykles, apibrėžtas 2.1 dalyje), tada bus vykdomas konkursinis paskirstymas, kaip aprašyta žemiau 3 dalyje Jei viso turimo biudžeto pakanka patenkinti visiems ir visų pareiškėjų prašymams, 3 dalyje aprašytos biudžeto paskirstymo taisyklės nebus taikomos.

# Biudžeto paskirstymo taisyklės

Biudžetas bus skirstomas keliais etapais. Kiekvieno etapo metu turimas biudžetas bus paskirstytas reikalavimus atitinkantiems pareiškėjams, remiantis aprašytais kriterijais[[3]](#footnote-4).

Pareiškėjai, kurie gauna visą biudžetą, reikalingą jų prašomoms veikloms įgyvendinti (arba kurie pasiekia didžiausią galimą dotaciją), paskesniame skirstyme nedalyvaus. Bet koks lėšų likutis bus paskirstytas kitiems pareiškėjams pagal kiekvienam etapui nurodytas paskirstymo taisykles. Visos skirtos sumos bus suapvalintos iki artimiausio sveiko euro.

## Pirmasis etapas: bazinė dotacija ir lėšų administravimo kokybė

Bazinė dotacija bus suteikta kiekvienam pareiškėjui paskirstymo proceso pradžioje[[4]](#footnote-5). Bazinės dotacijos tikslas – leisti visoms akredituotoms organizacijoms įgyvendinti minimalų mobilumo veiklų skaičių ir siekti pažangos įgyvendinant savo „Erasmus“ plano tikslus.

Biudžeto paskirstymo pradžioje visiems pareiškėjams ir konsorciumo nariams bus taikoma bazinė dotacijos suma – 10.000,00 EUR.

Organizacijoms, turinčioms baigtų mobilumo projektų, kurie buvo finansuoti gavus akreditaciją ar Profesinio mokymo mobilumo chartiją, bazinės dotacijos suma bus susieta su jų įgyvendintų mobilumo projektų lėšų administravimo kokybe, siekiant užtikrinti stabilų ir patikimą kokybiškai projektus įgyvendinančių dotacijų gavėjų finansavimą. Šiame kontekste lėšų administravimo kokybė reiškia pareiškėjų gebėjimą visiškai panaudoti gautas lėšas – tai atsispindi jų rezultatuose pagal ankstesnes dotacijos sutartis.

Patyrę pareiškėjai (akredituoti taikant supaprastintą akreditavimo procedūrą ir įvykdę bent vieną dotacijos sutartį pagal Profesinio mokymo mobilumo chartiją) gaus bazinę dotaciją, lygią didžiausiai jų įsisavintai pastarųjų trijų dotacijos sutarčių, įgyvendintų pagal Profesinio mokymo mobilumo chartiją, sumai. Jei šiame etape skiriamo biudžeto nepakanka paskirstymui atlikti aukščiau nurodytu būdu, patyrę pareiškėjai gaus sumą, sumažintą tokiu pačia proporcija, ir ne mažesnę kaip bazinė dotacija, skiriama naujai akredituotam pareiškėjui.

## Antrasis etapas: Kokybiškas veiklos įgyvendinimas ir prioritetinės veiklos

Kokybiškų veiklos rezultatų kriterijaus tikslas yra užtikrinti, kad akredituoti pareiškėjai vykdytų kokybiškas veiklas ir palaipsniui siektų savo „Erasmus“ plano tikslų. Be to, pareiškėjai gali gauti aukštesnį vertinimo balą, jei ketina įgyvendinti prioritetines veiklas.

Šiame etape skirtas biudžetas bus padalytas pareiškėjams proporcingai jų vertinimo balui. Kiekvieno pareiškėjo balas apskaičiuojamas dviem etapais:

1. Naujai akredituotų pareiškėjų bazinis balas bus lygus pareiškėjo akreditacijos paraiškos vertinimo balui. Pareiškėjų, kurie buvo pakartotinai akredituoti pagal supaprastintą akreditavimo procedūrą, bazinis balas bus lygus projektų, įgyvendintų pagal profesinio mokymo mobilumo chartiją (KA116), paskutinės galutinės ataskaitos vertinimo balui. Jei tokios ataskaitos nėra, pareiškėjo bazinis balas bus lygus jo profesinio mokymo mobilumo chartijos paraiškos balui.
2. Priedas prie bazinio balo bus taikomas pagal šiuos kriterijus:
* Dalyvių, turinčių mažiau galimybių, dalyvavimas: kriterijų atitinkančių dalyvių procentas paraiškoje.
* Ilgalaikio besimokančiųjų mokymosi mobilumo įgyvendinimas („ErasmusPro“): kriterijų atitinkančių dalyvių procentas paraiškoje.

Bendras kiekvieno pareiškėjo balas bus apskaičiuojamas taip:

• ≤10% dalyvių (ir bent 1 dalyvis): 5 papildomi balai

• 10% <dalyvių ≤ 50%: 10 papildomų balų

• > 50% dalyvių: 15 papildomų balų

# Visa suteikta dotacija ir įgyvendinimo tikslai

Kiekvienam pareiškėjui visą paskirtą dotaciją sudarys lėšų, kurias jie gavo kiekviename paskirstymo etape, suma. Jei Nacionalinė agentūra patvirtins bet kokius prašymus dėl paramos dalyvių įtraukčiai ir išimtinių išlaidų, šios sumos bus pridėtos prie visos skiriamos dotacijos sumos.

Prieš dotacijos sutarties rengimą, Nacionalinė agentūra apskaičiuos tinkamus veiklų įgyvendinimo tikslus. Jei pareiškėjui bus suteiktas biudžetas, reikalingas visoms jo prašomoms veikloms įgyvendinti, tada paraiškoje prašomos veiklos taps įgyvendinimo tikslais. Jei paskirta dotacija bus mažesnė nei biudžetas, reikalingas visoms prašomoms veikloms įgyvendinti, tikslai taip pat bus proporcingai mažinami, siekiant užtikrinti, kad pareiškėjas galėtų juos įgyvendinti.

Nacionalinė agentūra gali atlikti ribotus proporcinio koregavimo pakeitimus, kad būtų galima geriau suderinti skirtą biudžetą ir tikslinę veiklą, užtikrinti suderinamumą su patvirtintu „Erasmus“ planu, teikti tinkamą paramą prioritetinei veiklai, išlaikyti bent vieną dalyvį kiekvienoje veiklos rūšyje ir kategorijoje, kurių prašo pareiškėjas, ir laikytis visų programos vadove apibrėžtų apribojimų.

Dotacijų gavėjai tikslines veiklas galės įgyvendinti lanksčiai, tuo pat metu išlaikant patvirtinto „Erasmus“ plano apimtis. Sutartų veiklų ir tikslų įgyvendinimas bus vertinamas galutinės ataskaitos vertinimo metu.

1. Galutinis skirtas biudžetas gali būti mažesnis už nurodytą sumą, jei visiems pareiškėjams pagal šiame dokumente nustatytas taisykles buvo paskirta didžiausia galima suma. Atsiradus papildomo finansavimo galimybei, Nacionalinė agentūra turimą biudžetą gali padidinti. [↑](#footnote-ref-2)
2. Išimtiniais atvejais nurodytos sumos gali būti sumažintos, jei biudžetas, reikalingas dalyvių įtraukčiai ir išimtinėms išlaidoms, yra didesnis, nei buvo numatyta iš pradžių; jei visiems pareiškėjams pagal šiame dokumente nustatytas taisykles jau buvo paskirtos didžiausios galimos sumos; arba jei dėl apvalinimo taisyklių reikalinga nedidelė korekcija. [↑](#footnote-ref-3)
3. Apskaičiuodama pareiškėjų veiklos rezultatus, Nacionalinė agentūra gali neatsižvelgti į ankstesnius projektus, kuriuos neigiamai paveikė COVID-19 pandemija ar kiti įvykiai, kurių paramos gavėjas negalėjo kontroliuoti (nenugalima jėga). [↑](#footnote-ref-4)
4. Išimtiniais atvejais, jei bazinė dotacija yra didesnė už didžiausią galimą dotaciją, bazinė dotacija bus atitinkamai sumažinta. [↑](#footnote-ref-5)